stanford-oval/wikipedia huggingface dataset:
Why’d You Only Call Me When You’re High?

| ”Why’d You Only Call Me When You’re High?” Arctic Monkeys |
| --- | --- | --- |

Singlen tiedot
 Albumilta: AM
 Julkaistu: 11. elokuuta 2013
 Tuottaja(t): James Ford
 Tyylilaji: stoner rock, R&B, blues rock
 Kesto: 02.41
 Levy-yhtiö: Domino
Arctic Monkeysin muut singlet
| ”Do I Wanna Know?” 2013 | ”Why’d You Only Call Me When You’re High?” 2013 | ”One for the Road” 2013 |
Why’d You Only Call Me When You’re High? on englantilaisen indie rock -yhtye Arctic Monkeysin kappale. Se julkaistiin kolmantena singlenä yhtyeen viidenneltä albumilta AM. Single julkaistiin 11. elokuuta 2013.
”Why’d You Only Call Me When You’re High?” sijoittui Britannian singlelistalla sijalle 8, mikä on yhtyeen paras sijoitus sitten vuoden 2007 singlen ”Fluorescent Adolescent”.
Musiikkivideo julkaistiin YouTubessa 10. elokuuta 2013, ja se on saavuttanut lähes 40 miljoonaa näyttökertaa.
Kappaleet > Digitaalinen lataus, CD

Why’d You Only Call Me When You’re High? – 2.41
Kappaleet > 7 tuuman vinyyli

Why’d You Only Call Me When You’re High? – 2.41
Stop the World I Wanna Get Off with You – 3.11
Käännös suomeksi
Vivian Cheruiyot
Henkilökohtaiset ennätykset

1 500 metrin juoksu: 4.06,65 (2007)
2 000 metrin juoksu: 5.31,52 (2009)
3 000 metrin juoksu: 8.28,66 (2007)
5 000 metrin juoksu: 14.20,87 (2011)
10 000 metrin juoksu: 29.32,53 NR (2016)
10 kilometrin maantiejuoksu: 30.47 (2012)
Puolimaraton:1.07.44 (2017)
Maraton:2.18.31 (2018)
3 000 metrin juoksu: 8.30,53 (2009)
Kahden mailin juoksu: 9.12,35 (2010)
Aiheesta muualla

Kuvia tai muita tiedostoja aiheesta Vivian Cheruiyot Wikimedia Commonsissa
Vivian Cheruiyot Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Vivian Cheruiyotin kotisivut (englanniksi)
Naisten 5 000 metrin juoksun olympiavoittajat
Naisten 5 000 metrin juoksun maailmanmestarit
Naisten 10 000 metrin juoksun maailmanmestarit
Winchesterin linna

Winchesterin linnan suuri sali ulkoapäin.
Suuren salin seinällä on 1200-luvulta peräisin oleva jäljitelmä kuningas Arthur -taruston pyöreästä pöydästä. Pöydän maalaukset ovat Henrik VIII:n ajalta 1500-luvulta.
Winchesterin linna on keskiaikainen linna Winchesterissä, Hampshiren kreivikunnassa Englannissa. Linna on rakennettu vuonna 1067, mutta siitä on säilynyt nykypäiviin vain suuri juhlasali, jonka Henrik III rakennutti 1200-luvun alussa. Muu linna hävitettiin Englannin sisällissodassa Oliver Cromwellin käskystä, kun linna oli joutunut rojalisteilta parlamentaristien haltuun vuonna 1646. Nykyään salissa toimii Winchesterin historiaa käsittelevä museo.
Hampshiren kreivikunnan valtuusto on kokoontunut linnassa vuodesta 1889.
Aiheesta muualla

Kuvia tai muita tiedostoja aiheesta Winchesterin linna Wikimedia Commonsissa
Vesa Mäkäläinen

| Vesa Mäkäläinen |
| --- | --- |

Henkilötiedot
Koko nimi:  Vesa Mäkäläinen
Syntynyt: 3. syyskuuta 1986 (ikä 38) Hyvinkää, Suomi
Kansalaisuus:   Suomi
Koripalloilija
Lempinimi:  Vesku
Pelipaikka:  Iso laitahyökkääjä
Pituus:  200 cm
Paino:  98 kg
Nyk. joukkue:  Lahti Basketball
Sarja:  M1DA
Pelaajaura
Seurajoukkueet
2003–2009 2009–2010 2010–2012 2012–2014 2014–2015 2015–2016 2016–2018 2018–:   Namika Lahti  Plannja Basket  Kauhajoen Karhu  Joensuun Kataja  Namika Lahti  Lahti Basketball  Joensuun Kataja  Lahti Basketball
Maajoukkueet
2007–2012:   Suomi
Ottelut (pisteet):  35 (59)
Aiheesta muualla
FIBA
Vesa Mäkäläinen (s. 3. syyskuuta 1986 Hyvinkää) on suomalainen koripalloilija. Urallaan runsaasti henkilökohtaisia palkintoja saavuttanut Mäkäläinen on voittanut Suomen mestaruuden vuosina 2009 ja 2017, SM-hopeaa vuonna 2007, 2014 ja Ruotsin pääsarjan hopeaa vuonna 2010. Hänet tunnetaan hyvänä puolustajana.
200 cm pitkä Mäkäläinen on pelipaikaltaan laitahyökkääjä.. Hänen kasvattajaseuransa on Namika Lahti. Mäkäläinen on pelannut Suomen koripallomaajoukkueessa vuodesta 2007 lähtien ja kuului maan joukkueeseen vuoden 2011 EM-kilpailuissa. Hänen kaksi veljeään Ville Mäkäläinen sekä Valtteri Mäkäläinen ovat myös pelanneet koripalloa pääsarjatasolla.
Pelaajaura > Pääsarjauran ensimmäiset vuodet kasvattajaseurassa

Mäkäläinen ensiesiintyminen pääsarjatason parketeilla tapahtui 17-vuotiaana kasvattajaseuransa Namika Lahden riveissä ottelussa Lappeenrannan NMKY:tä vastaan 21. joulukuuta 2003. Debyyttiottelua seurasi lähes kahden vuoden tauko ja seuraavan kerran Mäkäläinen pelasi pääsarjaottelun vasta 12. lokakuuta 2005 jälleen Lappeenrannan NMKY:tä vastaan. Kaudella 2005–2006 Mäkäläinen pelasi runkosarjassa 27 ottelua 4,8 pisteen ja 3,0 levypallon keskiarvolla. Hänet valittiin kauden päätteeksi Korisliigan vuoden tulokkaaksi. Kaudella 2006–2007 Mäkäläinen vakiinnutti paikkansa Namika Lahden luottopelaajana ja hänet valittiin Korisliigan parhaaksi kuudenneksi pelaajaksi kauden palkitsemistilaisuudessa. Hän pelasi kauden aikana 43 ottelua 6,8 pisteen ja 4,4 levypallon keskiarvoilla. Kausi päättyi Namika Lahden mukana SM-hopeaan. Kaudella 2007–2008 Mäkäläinen jatkoi koripalloilijan uraansa pelaten Korisliigaa kasvattajaseurassaan Namika Lahdessa.
Pelaajaura > Siirtyminen kansainvälisille kentille

Kaudeksi 2009–2010 Mäkäläinen siirtyi Basketliganissa pelaavan Plannja Basketin riveihin.
Plannjan kausi päättyi Ruotsin liigan hopeaan. Kansainvälinen koripallosivusto Eurobasket.com arvosti Mäkäläisen Ruotsin liigan kauden parhaimmaksi puolustuspelaajaksi. Lisäksi sivusto nimesi hänet sekä puolustavaan että Bosman-pelaajien tähdistöviisikkoon.
Kesäkuun 2010 alussa Mäkäläinen solmi vuoden mittaisen jatkosopimuksen Plannja Basketista LF Basketiksi nimensä muuttaneen joukkueen kanssa. Joukkueen päävalmentaja Mattias Kenttä lupasi uuden sopimuksen myötä aiemmin täysin puolustusroolissa pelanneelle Mäkäläiselle suurempaa roolia myös hyökkäyspäässä. Ennen kauden alkua Mäkäläinen purki kuitenkin sopimuksensa ruotsalaisjoukkueeseen joukkueen johdon kanssa yhteisymmärryksessä. Syy sopimuksen purkuun oli hänen mukaan siinä, ettei LF Basketissa olisi kuitenkaan ollut hyökkäyspäässä luvassa niin suurta roolia mitä hän olisi kehittyäkseen edelleen koripalloilijana tarvinnut.
Pelaajaura > Paluu Suomeen

Purettuaan sopimuksen LF Basketin kanssa Mäkäläinen aloitti sopimusneuvottelut muutaman suomalaisjoukkueen kanssa. Hänen uskottiin päätyvän kasvattajaseuraansa Namika Lahteen tai veljensä Ville Mäkäläisen edustamaan Espoon Honkaan, mutta monien hämmästykseksi Mäkäläinen päätyi lopulta Korisliigaa pelaavaan Kauhajoen Karhuun kahden vuoden mittaisella sopimuksella. Joukkueen valintaan vaikutti Mäkäläisen mukaan muun muassa se, että Karhussa oli luvassa muita joukkueita suurempaa vastuuta myös hyökkäyspäässä.
Karhu sijoittui runkosarjassa seitsemänneksi ja sai pudotuspeleissä vastaansa KTP-Basketin, joka pudotti joukkueen jatkosta puhtaasti otteluvoitoin 3–0. Mäkäläinen oli läpi kauden joukkueen kantavia voimia ollen runkosarjan toiseksi tarkin kahden pisteen heittäjä joukkuekaveri Jeremiah Woodin jälkeen sekä suomalaispelaajista toiseksi parhaiten sijoittunut sarjan tehokkuustilastossa. Hänet valittiin kauden päätteeksi toista kertaa urallaan Korisliigan vuoden puolustuspelaajaksi.
Kauden 2014–2015 päätteeksi Mäkäläinen valittiin jo kolmannen kerran Korisliigan vuoden puolustuspelaajaksi. Kauden jälkeen Namika Lahti hakeutui konkurssiin, mikä jätti myös Mäkäläisen vaille seuraavan kauden joukkuetta.
Yhden kauden Lahti Basketballissa M1DB:tä sarjanousun arvoisesti pelattuaan I-divisioona B:n kauden parhaaksi pelaajaksi valittu Mäkäläinen siirtyi opiskelupaikan myötä takaisin Korisliigaan Joensuun Katajaan. Hän voitti kaudella 2016–2017 neljännen kerran vuoden puolustuspelaajan palkinnon ja Kataja Suomen mestaruuden. Seuraavalla kaudella Mäkäläinen pelasi loukkaantumisen vuoksi vain yhdeksässä ottelussa. Keväällä 2018 hän palasi Lahti Basketballiin vuoden mittaisella sopimuksella.
Saavutukset > Henkilökohtaiset saavutukset

Korisliigan finaalien MVP 2009
Korisliigan vuoden puolustuspelaaja 2009, 2011, 2015 ja 2017
Korisliigan paras kuudes pelaaja 2007
Korisliigan vuoden kehittynein pelaaja 2009
Korisliigan vuoden tulokas 2006
Miesten I-divisioona B:n paras pelaaja 2016
Miesten I-divisioona A:n paras pelaaja 2019
Saavutukset > Joukkuesaavutukset

EM-kilpailujen yhdeksäs sija 2011
Suomen mestaruus 2009 ja 2017
SM-hopeaa 2007
SM-hopeaa 2014
Ruotsin Basketliganin hopeaa 2010
Miesten I-divisioona B:n voitto 2016
Miesten I-divisioona A:n voitto 2019
Tilastot > Runkosarja (kansalliset pääsarjat)

| Kausi | Joukkue | Sarja | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003–2004 | Namika Lahti | Korisliiga |  | 3 | 0,0 % | 0,0 % | 0,0 % | 0,0 | 0,0 | 0,0 | 0,0 | 0,0 | 0,0 | 0,0 | 0,0 |
| 2005–2006 | Namika Lahti | Korisliiga |  | 27 | 48,4 % | 12,9 % | 75,0 % | 1,2 | 1,9 | 3,0 | 0,8 | 0,9 | 0,6 | 0,4 | 4,8 |
| 2006–2007 | Namika Lahti | Korisliiga |  | 43 | 45,6 % | 39,5 % | 63,5 % | 1,9 | 2,6 | 4,4 | 0,4 | 1,4 | 0,7 | 0,1 | 6,8 |
| 2007–2008 | Namika Lahti | Korisliiga |  | 34 | 56,9 % | 31,7 % | 61,3 % | 1,6 | 4,0 | 5,6 | 1,6 | 2,1 | 1,2 | 0,3 | 10,5 |
| 2008–2009 | Namika Lahti | Korisliiga |  | 37 | 58,4 % | 23,5 % | 43,6 % | 1,8 | 5,1 | 6,9 | 2,0 | 1,9 | 0,9 | 0,8 | 8,9 |
| 2009–2010 | Plannja Basket | Basketligan |  | 35 | 61,3 % | 17,9 % | 44,7 % | 1,9 | 3,9 | 5,8 | 1,3 | 1,2 | 0,8 | 0,5 | 7,3 |
| 2010–2011 | Kauhajoen Karhu | Korisliiga |  | 36 | 66,9 % | 37,5 % | 62,7 % | 1,7 | 4,5 | 6,2 | 1,3 | 1,9 | 0,7 | 0,6 | 13,9 |
| 2011–2012 | Kauhajoen Karhu | Korisliiga |  | 21 | 54,3 % | 13,3 % | 51,9 % | 1,6 | 2,9 | 4,5 | 1,5 | 2,1 | 0,6 | 0,2 | 10,5 |
| 2012–2013 | Joensuun Kataja | Korisliiga |  | 24 | 54,3 % | 41,2 % | 51,3 % | 1,4 | 2,0 | 3,4 | 1,3 | 1,2 | 0,4 | 0,2 | 5,9 |
| 2013–2014 | Joensuun Kataja | Korisliiga |  | 22 | 55,6 % | 28,6 % | 54,9 % | 1,2 | 3,3 | 4,5 | 1,7 | 1,6 | 0,5 | 0,2 | 6,4 |
| 9 kautta | YHTEENSÄ | Korisliiga (Suomi) | Korisliiga (Suomi) | 247 | 56,2 % | 29,5 % | 57,3 % | 1,6 | 3,4 | 4,9 | 1,3 | 1,6 | 0,7 | 0,4 | 8,5 |
| 1 kausi | YHTEENSÄ | Basketligan (Ruotsi) | Basketligan (Ruotsi) | 35 | 61,3 % | 17,9 % | 44,7 % | 1,9 | 3,9 | 5,8 | 1,3 | 1,2 | 0,8 | 0,5 | 7,3 |
Tilastot > Pudotuspelit (kansalliset pääsarjat)

| Kausi | Joukkue | Sarja | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Namika Lahti | Korisliiga |  | 10 | 46,2 % | 28,6 % | 60,0 % | 2,1 | 2,3 | 4,4 | 1,2 | 0,9 | 0,3 | 0,4 | 5,4 |
| 2006–2007 | Namika Lahti | Korisliiga |  | 12 | 46,8 % | 45,5 % | 62,2 % | 1,7 | 3,0 | 4,7 | 1,2 | 2,2 | 1,3 | 0,2 | 8,5 |
| 2007–2008 | Namika Lahti | Korisliiga |  | 3 | 50,0 % | 0,0 % | 63,6 % | 1,3 | 2,0 | 3,3 | 1,0 | 1,3 | 0,7 | 0,0 | 5,7 |
| 2008–2009 | Namika Lahti | Korisliiga |  | 10 | 49,2 % | 46,2 % | 59,3 % | 2,1 | 6,3 | 8,4 | 1,7 | 2,4 | 1,9 | 1,3 | 11,6 |
| 2009–2010 | Plannja Basket | Basketligan |  | 11 | 57,5 % | 0,0 % | 52,6 % | 1,3 | 3,4 | 4,6 | 1,3 | 0,8 | 0,3 | 0,8 | 5,1 |
| 2010–2011 | Kauhajoen Karhu | Korisliiga |  | 3 | 40,9 % | 33,3 % | 57,1 % | 2,0 | 3,3 | 5,3 | 2,3 | 3,0 | 0,7 | 0,7 | 10,3 |
| 2011–2012 | Kauhajoen Karhu | Korisliiga |  | 3 | 62,5 % | 50,0 % | 25,0 % | 1,7 | 1,7 | 3,3 | 0,3 | 2,0 | 1,7 | 0,3 | 9,0 |
| 2012–2013 | Joensuun Kataja | Korisliiga |  | 8 | 51,9 % | 50,0 % | 58,3 % | 1,3 | 3,3 | 4,5 | 1,4 | 1,3 | 0,9 | 0,4 | 4,8 |
| 2013–2014 | Joensuun Kataja | Korisliiga |  | 11 | 53,3 % | 0,0 % | 59,1 % | 0,8 | 2,5 | 3,3 | 0,6 | 1,0 | 0,2 | 0,0 | 4,1 |
| 8 kautta | YHTEENSÄ | Korisliiga (Suomi) | Korisliiga (Suomi) | 60 | 49,2 % | 36,9 % | 56,7 % | 1,6 | 3,3 | 4,9 | 1,2 | 1,7 | 0,9 | 0,4 | 7,2 |
| 1 kausi | YHTEENSÄ | Basketligan (Ruotsi) | Basketligan (Ruotsi) | 11 | 57,5 % | 0,0 % | 52,6 % | 1,3 | 3,4 | 4,6 | 1,3 | 0,8 | 0,3 | 0,8 | 5,1 |
Tilastot > Kansainväliset sarjat

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012–2013 | Joensuun Kataja | EuroChallenge | 8 | 56,3 % | 25,0 % | 55,6 % | 1,0 | 1,3 | 2,3 | 1,5 | 0,9 | 1,0 | 0,4 | 3,3 |
| 1 kausi | YHTEENSÄ | EuroChallenge | 8 | 56,3 % | 25,0 % | 55,6 % | 1,0 | 1,3 | 2,3 | 1,5 | 0,9 | 1,0 | 0,4 | 3,3 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
Whine Up

| ”Whine Up” Kat DeLuna ft>  Elephant Man |
| --- | --- | --- |

Singlen tiedot
 Albumilta: 9 Lives
 Julkaistu: 15. toukokuuta 2007
 Tekijä(t): Kat DeLuna, Nadir Khayat, Jane't Sewell-Ulepic, O'Neil O'Brian, Tyrone Edmond
 Tuottaja(t): RedOne
 Tyylilaji: R&B, dancehall
 Kesto: 03.25
 Levy-yhtiö: Epic
Kat DeLunan muut singlet
|   | ”Whine Up” 2007 | ”Am I Dreaming” 2007 |
Elephant Manin muut singlet
| ”Five-O” 2007 | ”Whine Up” 2007 | ”Willie Bounce” 2007 |
Whine Up on dominikanilais-amerikkalainen pop/R&B-laulaja Kat DeLunan debyyttisingle hänen 9 Lives-debyyttialbumilta. Kappaleella vierailee jamaikalainen artisti Elephant Man. Ensin luultiin että Ivy Queen oli mukana oleva artisti, mutta DeLuna itse paljasti sen olevan Elephant Man. Kappaleen avulla DeLuna voitti Billboard Latin Music-palkinnon kategoriassa "Vuoden Latin Dance Club Play-kappale". Kappaleen nimi tulee sanan Wind Up karibian englantilaisesta ääntämyksestä, joka tarkoittaa lanteiden liikuttelemista tanssilattialla.
Kappalelista

CD Single French
English Album Version - 3:25
Johnny Vicious Club Drama Mix - 7:30
CD Single Promo French
Whine Up - 3:25
CD Maxi Single German
English Album Version - 3:25
Johnny Vicious Club Drama Mix - 7:30
CD Maxi Single German Enhanced CD
Whine Up - 3:25
Vicious Radio Mix - 3:21
Johnny Vicious Club Drama Mix - 7:30
Video
CD Maxi Single Australian
Whine Up - 3:25
Vicious Radio Mix - 3:21
Johnny Vicious Club Drama Mix - 7:30
Video
CD Ringle USA
Album Version - 3:25
En Español - 3:25
Johnny Vicious Mix Show - 5:13
CD Maxi Single USA
En Español - 3:25
English Version - 3:25
Bilingual Version - 3:25
CD Maxi Single Promo USA
Whine Up - 3:22
CD Single Promo Remixes USA
Party Club Drama - 4:26
Party Mixshow Drama - 5:31
Warehouse Mix Acid Dub - 4:21
Club Mix Spanish Vocals - 4:26
Party Radio - 3:18
Radio Mix Spanish Vocals - 3:18
LP USA
Johnny Vicious Club Drama Mix - 7:30
Johnny Vicious Mix Show - 5:34
Johnny Vicious Warehouse Acid Dub Mix - 7:26
Album Version - 3:25
Johnny Vicious Spanish Mix - 3:17
Listasijoitukset

| Listat (2007/2008) | Paras sijoitus |
| --- | --- |
Australia (ARIA Charts): 18
Itävalta (Ö3 Austria Top 40): 23
Belgia (Ultratop 50 Flanderi): 6
Belgia (Ultratop 50 Vallonia): 7
Kanada (Canadian Hot 100): 15
Alankomaat (Dutch Top 40): 45
Ranska (SNEP): 9
Saksa (Media Control AG): 24
Suomi (Suomen virallinen latauslista): 23
Romania (Romanian Top 100): 13
Sveitsi (Swiss Music Charts): 49
Yhdysvallat (Billboard Hot 100): 29
Yhdysvallat (Billboard Hot Dance Club Play): 1
Yhdysvallat (Billboard Hot Latin Songs): 14
Yhdysvallat (Billboard Pop 100): 14
Yhdysvallat (Billboard Hot R&B/Hip-Hop Songs): 12
Käännös suomeksi
Yle Jyväskylä

| Yle Jyväskylä |
| --- | --- |

Avainhenkilöt:  Minna Salomäenpää
Kotipaikka:  Jyväskylä
Toiminta-alue:  Keski-Suomi
Toimiala:  Keski-Suomen alueen uutiset
Tuotteet:  televisio, radio, verkkouutiset
Henkilöstö:  29
Omistaja:  Yleisradio
Kotisivu:  Yle Jyväskylä
Huomioitavaa:  Yksikkö osana uutis- ja ajankohtaistoimintaa
Infobox OKVirheellinen NIMI-arvo: 
Yle Jyväskylä tai Yle Radio Suomi Jyväskylä (aiemmin Radio Keski-Suomi  ja vuosina 1986-1988 Ylen Ysiysi) on yksi Yle Radio Suomen maakuntaradioista. Sen kuuluvuusalueena on Keski-Suomi toimituksen sijaitessa Jyväskylässä.
Toiminta

Ylen alueellinen toiminta Keski-Suomessa alkoi jo kaksi vuotta ennen kanavan syntyä, radion Yleisohjelman paikallisia ohjelmia varten perustetun Ylen Ysiysin muodossa. Nimi viittasi sen taajuuteen 99,3 MHz. Maakuntaradion ensimmäinen lähetys kuultiin 29. heinäkuuta 1988 klo 16.10 ja se oli suora ohjelma uimahalli Aalto-Alvarista, Jyväskylän suurmessujen avajaisista.
Radioaseman kuuluvuusalue käsittää Keski-Suomen maakunnan ja osia ympäröivistä maakunnista. Yle Radio Suomi Jyväskylä kuuluu Jyväskylän seudulla ja eteläisessä Keski-Suomessa taajuudella 99,3 MHz ja pohjoisessa Keski-Suomessa Pihtiputaan lähettimen kautta taajuudella 97,0 MHz. Jyväskylän toimituksen päällikkönä toimii Aki Karjalainen vuodesta 2017 syksyyn 2020. Nykyisin alueen päällikkönä toimii Minna Salomäenpää.
Yle Radio Suomi Jyväskylä on vuosituhannen alusta alkaen tuottanut myös Yle TV2:ssa näkyvät Keski-Suomen uutiset sekä vuosina 2012-14 sosiaalisen median tapahtumiin keskittyneen Yle Uutiset Suora linja -ohjelman. Internetissä kanavalla on oma uutisportaali. Radio Keski-Suomen lähetykset alkoivat kuulua Yle Areenassa syyskuussa 2008, jossa niitä voi kuunnella ympäri maailman. Marraskuussa 2008 Radio Keski-Suomi muutti aiemmasta toimipaikastaan Jyväskylän Tourulasta Jyväskylän Kauppakeskus Tawastiin (Tawastinkulma). Tammikuussa 2020 Yle Jyväskylän toimitus siirtyi remontoituun Valtiontaloon Kilpisenkadulle.
Aiheesta muualla

Yle Uutiset Jyväskylän kotisivut
Yle Radio Suomen aluetoimitukset
Hortlaxin piiri

| Hortlaxin piiri |
| --- | --- |
 Hortlaxin kirkko
 fiHortlaxin piiri 
 65°17′02″N, 21°24′07″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Piitimen kunta
Piirikoodi:  325001
Väestö
Väkiluku (2022):  6 549 
Hortlaxin piiri (ruots. Hortlax distrikt) sijaitsee Piitimen kunnassa Ruotsissa. Sen väkiluku on 6 549  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Piitimen kunnan piirit
Akane Yamaguchi

| Akane Yamaguchi> 山口 茜 |
| --- | --- |
 Yamaguchi vuonna 2015
Henkilötiedot
Syntynyt: 6. kesäkuuta 1997 (ikä 27) Katsuyama, Fukui
Kansalaisuus:   Japani
Sulkapalloilija
Pituus:  156 cm
Paino:  55 kg
Kätisyys:  Oikea
| Mitalit> Maa:   Japani.Naisten sulkapallo.MM-kilpailut  | Mitalit> Maa:   Japani.Naisten sulkapallo.MM-kilpailut  | Mitalit> Maa:   Japani.Naisten sulkapallo.MM-kilpailut  | Maa:   Japani> Naisten sulkapallo. |
| --- | --- | --- | --- |
|  Pronssia | Nanjing 2018 | Kaksinpeli |  |
| AM-kilpailut  | AM-kilpailut  | AM-kilpailut  |  |
|  Kultaa | Wuhan 2019 | Kaksinpeli |  |
|  Hopeaa | Wuhan 2017 | Kaksinpeli |  |
Akane Yamaguchi (jap. 山口 茜, s. 6. kesäkuuta 1997 Katsuyama) on japanilainen sulkapalloilija ja Aasian-mestari.
Yamaguchi on osallistunut urallaan kertaalleen olympialaisiin, kun hän pelasi kaksinpelissä Rio de Janeirossa 2016. Hän voitti alkulohkossaan Kristína Gavnholtin ja Tee Jing Yin. Toisella kierroksella Yamaguchi voitti thaimaalaisen Ratchanok Intanonin. Puolivälierissä japanilainen Nozomi Okuhara oli parempi erin 2–1.
Yamaguchi on saavuttanut urallaan yhden MM-mitalin, kun hän oli kolmas vuoden 2018 MM-kilpailuissa kaksinpelissä. Hänellä on myös Aasian-mestaruus vuodelta 2019 ja AM-hopeaa vuodelta 2017. Kumpikin mitali on kaksinpelistä.
Huhtikuussa 2020 Yamaguchi oli BWF:n kaksinpelirankingin kolmas. Vuosina 2013 ja 2014 hän oli yli vuoden ajan rankingin ykkönen.
Yle Lahti

Yle Lahti tai Yle Radio Suomi Lahti (aiemmin Lahden Radio ) on yksi Yle Radio Suomen maakuntaradioista. Sen kuuluvuusalueena on Päijät-Häme toimituksen sijaitessa Lahdessa. Toimitus on kaupungin keskustassa torin laidalla, Aleksanterinkadun varrella. Lähetin sijaitsee Tiirismaan radio- ja tv-mastossa. Yle Radio Suomi Lahden taajuus on 97,9 MHz.
Lahdessa on pitkät perinteet radiotoiminnasta. Lahden Radioharrastajat aloitti radiotoiminnan jo ennen Yleisradiota Lahdessa 1924; Radioharrastajien lähetin oli Lahden keskustassa. 1927 Lahteen perustettiin  pitkäaaltoasema Radiomäelle.
Toimittajia

Tapani Ripatti
Hannu "Hanski" Kinnunen (k. 2024)
Risto Lasila
Aiheesta muualla

Yle Uutiset Lahden kotisivut
Yle Radio Suomen aluetoimitukset
Akane Haga

| Akane Haga> 羽賀朱音 |
| --- | --- |
 Haga lokakuussa 2016
Henkilötiedot
Syntynyt: 7. maaliskuuta 2002 (ikä 22)
Ammatti:   laulaja  tanssija  malli 
Muusikko
Laulukielet:  japani
Aktiivisena:  2013–
Tyylilajit:  pop
Yhtyeet:  Morning Musume
Levy-yhtiöt:  Zetima 
Aiheesta muualla
www.helloproject.com/morningmusume
  [ Muokkaa Wikidatassa ] [ ohje ]  
Akane Haga on (jap. 羽賀朱音; s. 7. maaliskuuta 2002 Nagano, Nagano) on japanilainen poplaulaja ja Morning Musumen 12. sukupolven jäsen.
Hyppyheitto

Hyppyheitto tarkoittaa koripallolla suoritettavaa heittoa, joka tehdään hypäten. Yleensä hyppyheitossa pallo päästetään irti hypyn ollessa korkeimmillaan. Heitto voidaan myös tehdä ylöspäin mentäessä: "quick-release", tai tultaessa alaspäin: "slow-release".
Huvitutti

Huvitutti oli suomalainen lastenohjelma, jossa Mukaralla-yhtye keulahahmonaan Satu Sopanen laulatti ja leikitti lapsia konserteissa eri puolilla Suomea. Ohjelmaa kuvattiin vuosina 1998–2003, ja sitä esitettiin Yle TV2 -kanavalla.[lähde? ]
Alkuperäiseen Mukarallan kokoonpanoon kuuluivat Satu Sopanen (laulu, leikitys, kantele), Heikki Kangasniemi (viulu, mandoliini), Timo Lehtovaara (sähkö- ja kontrabasso), Tuomo Rönkkö (harmonikka) ja Mikko Taipale (rummut ja lyömäsoittimet). Myöhemmin Timo Lehtovaaran tilalle vaihtui Pasi Kallio. Myös Aarne Himberg on soittanut rumpuja muutamassa jaksossa.[lähde? ]
Valtaosa jaksoista oli sellaisia, että niissä vieraili vaeltava Tuttiritari, jota esitti Jukka Leisti (muutamassa jaksossa Esko Rissanen). Tuttiritarin osuudet käsikirjoitti Petri Merta ja myöhemmin Silja Sillanpää. Yllätysvieraina nähtiin muun muassa Pikku Kakkosesta tutut Silja Sillanpää, Jyrki Laaksonen ja Taikuri Luttinen sekä Hui hai hiisi -ohjelman keiju Berenike Tähtikilpi (Anu Tuomi-Nikula) ja Matti Menninkäinen (Riku Suokas).[lähde? ]
Aiheesta muualla

Tuttiritari Ylen Elävässä arkistossa
ACARE

Advisory Council for Aeronautics Research in Europe (ACARE) on Euroopan komission kuudetta ja seitsemättä puiteohjelmaa ilmailutekniikan suhteen neuvova monikansallinen komitea.
Komitea syntyi komission vuonna 2000 julkaisemasta raportista Vision 2020. Komitea alkoi toimia kesäkuussa 2001. Se on laatinut kuudennen ja seitsemännen puiteohjelman työohjelmien runkoa auttaen täten Komissiota. Komiteaan kuuluu EU-jäsenmaiden lisäksi EU:n suurien lentokonetehtaiden edustajia. Täten sillä on ollut kapasiteettia laatia 2002 ja 2004 strateginen tutkimussuunnitelma (SRA, strategic research agenda), johon puiteohjelman ilmailuosuuden sisältö perustuu.
Aiheesta muualla

ACARE
Iota Orionis

ι Orionis on kirkas tähti oikealle Orionin sumusta
Iota Orionis (ι Orionis, lyhennettynä Iot Ori, ι Ori) on kolmitähtinen-järjestelmä taivaanekvaattorin tähdistössä Orionissa. Se on kahdeksanneksi kirkkain Orionin jäsen 2,77 magnitudilla ja kirkkain osa Orionin miekkaa (tähtikuvio). Se kuuluu avoimeen tähtijoukkoon NGC 1980. Parallaksi-mittauksien mukaan se on noin 2 300 valovuotta Auringosta.
A1-talli Alankomaat

|  A1-talli Alankomaat |
| --- | --- |

Perustettu:  2005
Lopetettu:  2009
Tallipäällikkö:   Jan Lammers
Kilpakuljettajat:   Jeroen Bleekemolen  Robert Doornbos
Runko:  A1GP
Moottori:  Ferrari
Renkaat:  M Michelin
Ensimmäinen kilpailu:  Britannian GP 2005
Kilpailuja:  39 (77 starttia)
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  4
Paalupaikkoja:  5
Nopeimpia kierroksia:  1
Sijoitus kaudella 2008–2009:  4. (75. p)
A1-talli Alankomaat on alankomaalainen talli, joka kilpaili A1 Grand Prix -sarjassa kausilla 2005–2006–2008–2009.